  Наталья Тетерина 13-тӥ толшоре Удмуртиысь 23 аресъем спортсменка Ульяна Кайшева биатлонъя Дуннелэн кубокез понна вожвылъяськонлэн Рупольдингын ортчись люкетаз нылкышноослэн эстафетаязы бызьылоз. Со сярысь Россиысь биатлонистъёслэн огазеяськонзылэн пресс-службаез ивортэ. Можгаын вордскем биатлонисткаен одӥг квартетын кунлэсь данзэ Дарья Виролайнен, Татьяна Акимова но Екатерина Юрлова-Перхт утёзы. Ульяна Кайшева эстафеталэн нырысетӥ люкетаз бызёз. Ӵошатскон Ижкар дыръя 17 часын но 30 минутэн кутскоз. Тодэ вайытом, толон Ульяна Кайшева пыӵалэз тӥяськемен сэрен 15 иськеме нимаз бызьылонын ассэ туж ляб возьматӥз. Со 89-тӥ интыын гинэ луиз. Тегъёс: Спорт Биатлон Удмуртия УльянаКайшева  